ธอส.ขยายเวลาชำระกู้บ้านเดือนมี.ค.อีก5วัน
ธอส. ประกาศขยายเวลาให้ลูกค้าชำระเงินกู้ งวดเดือนมีนาคมเพิ่มอีก 5 วัน
1 เม.ย. 2563

ธนาคารอาคารสงเคราะห์ สนับสนุนให้ลูกค้าทำธุรกรรมผ่านช่องทาง Mobile Application : GHB ALL เพื่ออำนวยความสะดวกให้กับลูกค้าที่ต้องการหลีกเลี่ยงการเดินทางไปในพื้นที่สาธารณะ เพื่อลดโอกาสของการสัมผัสหรือใกล้ชิดกับผู้อื่น ในช่วงสถานการณ์แพร่ระบาดของไวรัสโคโรนา 2019 (COVID-19) ซึ่งพบว่ามีลูกค้าของธนาคารประสบปัญหาในการเดินทางมาชำระเงินกู้ จึงไม่สามารถชำระเงินกู้งวดเดือนมีนาคม 2563 ได้ทันภายในวันที่ 31 มีนาคม 2563
จากปัญหาที่เกิดขึ้น ธอส. จึงขอประกาศขยายเวลาให้ลูกค้าสามารถชำระเงินกู้ครบตามจำนวนที่ต้องชำระรายเดือนสำหรับงวดเดือนมีนาคม 2563 อีก 5 วัน คือ ระหว่างวันที่ 1-5 เมษายน 2563 โดย ธอส. จะไม่นับว่าเป็นการชำระล่าช้าแต่อย่างใด
สอบถามรายละเอียดหรือติดตามข้อมูลข่าวสารของธนาคารเพิ่มเติมได้ที่ www.ghbank.co.th หรือ Facebook Fanpage ธนาคารอาคารสงเคราะห์ และศูนย์ลูกค้าสัมพันธ์ (Call Center) โทร 0-2645-9000